b"\n_START_ARTICLE_\nObertures del nucli de Rab\xc3\xb3s\n_START_SECTION_\nDescripci\xc3\xb3\n_START_PARAGRAPH_\nEs tracta de diverses tipologies d'obertures que es comptabilitzen en les construccions del nucli. S'observen tant portals d'arc de mig punt adovellats, amb els brancals fets de carreus desbastats (com el que es localitza al carrer Espolla), com d'altres de rectangulars amb grans llindes planes monol\xc3\xadtiques, com el de can Puig. Aquestes llindes poden estar gravades amb inscripcions relacionades amb el propietari de l'edifici i normalment presenten les dates de construcci\xc3\xb3 dels habitatges, adscrites al segle XVIII. Un exemple d'aquesta tipologia la trobem a la llinda del portal d'acc\xc3\xa9s de can Joan Padern. Les obertures s\xc3\xb3n bastides en pedra i estan desbastades."